open-index/open-wikipedia-markdown huggingface dataset:
לב שבור (סדרת טלוויזיה)

**לב שבור** היא סדרת טלוויזיה תיעודית, המשודרת ב-HOT 8 החל מפברואר 2021.

## רקע
את הסדרה מובילים יורם יובל, פרופסור, פסיכואנליטיקאי וחוקר מוח, והזמר והיוצר עברי לידר. יוצרי הסדרה מגדירים אותה כ"מסע מדעי-מוזיקלי". הסדרה עוסקת בנושאים הקשורים לאהבה נכזבת, תסמונת הלב השבור, יצירה בנושאי פרידות ועוד.

בסדרה מארחים יובל ולידר אמנים ישראלים, בין היתר: מארינה מקסימיליאן, עדן חסון, ארקדי דוכין, אברהם טל ועוד, בראיונות בנושאי ההיבטים הנפשיים והמדעיים של תופעת שברון הלב. האמנים מספרים את הסיפורים מאחורי להיטיהם שעוסקים באהבה נכזבת, מספרים על החוויות האישיות שלהם ותהליך היצירה מתוך שברון לב ומבצעים ביחד עם לידר גרסאות של השירים שכתבו בעקבות חוויית אבדן.

כמו כן מרואיינים ב"לב שבור" גם מומחי תוכן בנושאים שונים, בין היתר אנאבלה שקד, שאול לב-רן ועוד.

הסדרה מספרת את סיפורם של אמנים שמתארים את הכאב שחוו בעקבות פרידה, אהבה שלא התממשה ועוד.

את הסדרה יצרו מנכ"לית ערוץ הוט 8 רינת קליין וליאת המנחם. את הניהול מוזיקלי ביצע נועם פיינגולד.

### פרק 1
**מה זה "לב שבור"?**

הפרק הראשון עוסק בהיבטים הפסיכולוגיים הרגשיים והרפואיים של התופעה. אמנים אורחים: ארקדי דוכין ומרינה מקסימיליאן.

### פרק 2
**זה ממכר**

הפרק מסביר את הקשר שבין התמכרות ל"לב שבור" ויעסוק בהשפעה של הרשתות החברתיות על עוצמת הכאב. אמנים אורחים: אברהם טל ועדן חסון.

### פרק 3
**איך יוצאים מזה**

הפרק מוקדש להחלמה - איך מטפלים ב"לב שבור" ומה הכלים להחלמה ממנו. אמנים אורחים: דניאל סלומון ומיכה שטרית.

## קישורים חיצוניים

* הפרק הראשון בסדרה, יוטיוב
* קדימון הסדרה לב שבור, יוטיוב
* הסדרה לב שבור באתר האינטרנט של יורם יובל

## הערות שוליים

קטגוריה:סדרות טלוויזיה תיעודיות ישראליות
קטגוריה:סדרות טלוויזיה ישראליות שעלו לשידור בשנת 2021
קטגוריה:HOT: תוכניות וסדרות
קטגוריה:עברי לידר
היינריך ברלינג

**היינריך כריסטוף גוטליב ברלינג** (בגרמנית: **Heinrich Christoph Gottlieb Breling**; 14 באוקטובר 1849 – 6 בספטמבר 1914) היה צייר ז'אנר והיסטוריה גרמני ומייסד שותף של מושבת האומנים פישרהודה.

## ביוגרפיה
היינריך ברלינג העביר את ילדותו בפישרהודה כבן לשומר בווילהלמהאוס. בין השנים 1863 עד 1869 למד במרכז הטכני בהנובר. משנת 1872 היה תלמידו של וילהלם פון דיז במינכן. בשנת 1883 מונה לפרופסור באקדמיה לאמנויות יפות במינכן. החל משנת 1884 היה היינריך ברלינג צייר החצר של המלך לודוויג השני של בוואריה וצייר כמה ציורי צבעי מים של המלך ובתי מגוריו, וכן היה מעורב בקישוט ארמונות הרנכימיזה ולינדרהוף.

בשנת 1892 עבר ברלינג עם אשתו אמאלי לבית מאייר (1856–1933), להתגורר בפישרהודה. בעקבותיו הגיעו אומנים רבים וכך למעשה נוסדה מושבת האומנים של פישרהודה.

לזוג ברלינג נולדו שש בנות. 

בתו לואיזה מודרזון-ברלינג הייתה זמרת וציירת, ואשתו השלישית של צייר הנוף הגרמני אוטו מודרזון (1865–1943). נכד מנישואין אלה הוא הצייר כריסטיאן מודרזון . 

בתו הרקדנית והציירת אולגה ברלינג  נישאה לאומן הקרמיקה יאן בונטייס ואן ביק. מנישואים אלה נולדו מיטיה  וטים, שהמשיכו את פועלו של סבם בסטודיו שפתח בשנת 1908 באוטרסברג. בת אחרת מאותם נישואים, קאטו , הייתה חברה במחתרת התזמורת האדומה, והוצאה להורג על ידי הנאצים ב־5 באוגוסט 1943 בברלין.

בתו אמלי ברלינג  הייתה ציירת, פסלת וקרמיקאית. היא הקימה בפישרהודה בית מלאכה לקרמיקה יחד עם יאן, בעלה של אחותה אולגה.

היינריך ברלינג התפרסם כצייר ז'אנר והיסטוריה, ותיאורי מלחמות וקרבות היו נושא חשוב ביצירתו. עבודתו המאוחרת יותר, התקרבה לאימפרסיוניזם, נעלמה במידה רבה.

הוא נפטר בגיל 64 ונקבר בבית העלמין פישרהודה.

## גלריה

File:Heinrich Breling - Reiter (1875).jpg

File:Heinrich Breling - Edelmann mit junger Bäuerin (1883).jpg

File:Heinrich Breling - Soldaten zu Pferd.jpg

File:Heinrich Breling - Reitender Ulan in winterlicher Landschaft.jpg

File:Heinrich Breling, Kornernte (1912).jpg

File:Heinrich Breling - Interieur met Dronkaard.jpg

File:Heinrich Breling Das Festmahl.jpg

File:Heinrich Breling Das Soldatenlager.jpg



## קישורים חיצוניים

## הערות שוליים

קטגוריה:ציירים גרמנים
קטגוריה:גרמנים שנולדו ב-1849
קטגוריה:גרמנים שנפטרו ב-1914
CoviVac

**CoviVac** (ברוסית: **КовиВак**) הוא חיסון נגד COVID-19, המבוסס על נגיף לא פעיל, שפותח על ידי מרכז צ'ומאקוב ברוסיה.

## היסטוריה
בשנת 2020 מרכז צ'ומאקוב החל בפיתוח חיסון נגד COVID-19. זהו חיסון המבוסס על נגיף SARS-CoV-2 מושבת עם אלומיניום הידרוקסידי כאדג'וונט. החל מדצמבר 2020, נערכו ניסויים פרה-קליניים והחלו ניסויים קליניים.

## יעילות
על פי נתונים ראשוניים שהמרכז פרסם, החיסון יעיל ב־75 אחוזים. החיסון הוא חיסון דו-מרכיבי. המרווח בין שתי מנות החיסון הוא שבועיים. עם זאת, אי אפשר להשתמש בתרופה זו יחד עם חיסונים אחרים, מכיוון שאין נתונים על תאימותם. ישנן מספר התוויות נגד לשימוש בחיסון. בעיקר כשמדובר בסיבוכים עקב שימוש בחיסונים אחרים, הריון והנקה, תסמינים חריפים של ARVI והחמרת מחלות זיהומיות כרוניות. כמו כן, התרופה אסורה לחיסון של אנשים מתחת לגיל 18. אלו שיש להם מחלות זיהומיות חריפות ולא זיהומיות יכולים להתחסן 2–4 שבועות לאחר ההחלמה.

## רישום והפצה
החיסון נרשם על ידי משרד הבריאות של הפדרציה הרוסית ב-20 בפברואר 2021. בהמשך תבוצע בקרת איכות המנות שכבר שוחררו, כאשר במרץ 2021 כ-100 אלף מנות של חיסונים יעברו למחזור אזרחי. לדברי סגן המנכ"ל לפעילות הפרויקטים וחידושים במרכז, קונסטנטין צ'רנוב, התכנון הוא לייצר כ-10 מיליון מנות חיסון בשנה.

## קישורים חיצוניים
* 

## הערות שוליים

קטגוריה:מגפת הקורונה ברוסיה
קטגוריה:חיסונים נגד COVID-19
פורטו פליפ

**פּוֹרְטוֹ פליפּ** (באנגלית: **Porto Flip**) הוא קוקטייל המוכר רשמית על ידי איגוד הברמנים הבינלאומי, המבוסס על פורט וברנדי, עם חלבון ביצה.

## הכנה
את הקוקטייל מכינים בשייקר, אליו מוזגים את כל הרכיבים ומנערים עם קרח. לאחר מכן מוזגים לתוך כוס מרטיני דרך מסננת ומפזרים אגוז מוסקט מגורד מעל.

## היסטוריה
פורטו פליפ מתועד לראשונה ב-1862 בספרו של ג'רי תומאס *The Bartender’s Guide: How to Mix Drinks; A Bon Vivant’s Companion*. הקוקטייל מוזכר בפרק "קוקטייל קפה" בשל מראו החיצוני, אף על פי שלא מכיל קפה.

היסטורית פורטו פליפ הוא וריאציה של קוקטייל ממשפחת פליפ , משפחת קוקטיילים בריטיים עתיקים המורכבים מביצה, משקה אלכוהולי וסוכר. במקרה של פורטו פליפ, פורט עצמו משמש כממתיק.

## וריאציות
המתכון מפורסם אחר מ-1939 המוצע על ידי צ'ארל בייקר בספרו The Gentleman's Companion היה שונה מעט והכיל בנוסף סוכר, שמנת ושארטרז.

בנוסף, קיימת גרסה מודרנית מפורסמת, שהיא מעט יותר מתוקה ומכילה תוספת של סירופ סוכר וביצה שלמה (לא רק חלבון)

## קישורים חיצוניים

* פורטו פליפ, באתר איגוד הברמנים הבינלאומי

## הערות שוליים

קטגוריה:קוקטיילים
יהלומים (סדרת טלוויזיה)

**יהלומים** (באנגלית: **Rough Diamonds**) היא סדרת דרמת פשע ישראלית-בלגית שנוצרה על ידי רותם שמיר ויובל יפת. יפת שימש כתסריטאי הראשי ושמיר ביים את פרקי הסדרה לצד הבמאית הבלגית ססיליה ורהיידן. הסדרה עלתה לשידור ב-21 באפריל 2023 וכללה שמונה הפרקים.

הסדרה היא הפקה משותפת בין קשת לבין חברת ההפקה הבלגית De Mensen, והיא עלתה לשידור בנטפליקס ובתאגיד השידור הבלגי Eén . הסדרה נכללה ברשימה העולמית של עשר הסדרות הנצפות ביותר בנטפליקס, בימים הראשונים לשידורה.

## עלילה
הסדרה מגוללת את סיפור תעשיית היהלומים שנאבקת על הישרדותה. הסדרה עוקבת אחר מאבקה של משפחת וולפסון החרדית, אחת המשפחות המשפיעות ביותר ברובע היהלומים של אנטוורפן שבבלגיה. לאחר שבן הזקונים במשפחה מתאבד, חוזר אחיו שיצא בשאלה, נח (קווין יאנסנס), מלונדון לאנטוורפן בניסיון לשמר את העסק המשפחתי. לצורך כך הוא משתמש בשיטות שאינן מקובלות במגזר.

## דמויות ושחקנים

## הפקה
ההפקה פותחה על ידי קשת אינטרנשיונל ונמכרה לנטפליקס.

הצילומים החלו בקיץ 2021 ונמשכו עד חודש דצמבר של אותה שנה, עם כ-80 ימי צילום. בנובמבר 2021 התמקדו הצילומים במרכז הרובע היהודי-חרדי באנטוורפן, שם שכרה ההפקה דירה לצורך הצילומים.

## קישורים חיצוניים
* 

* 
* 

## הערות שוליים

קטגוריה:סדרות טלוויזיה בלגיות
קטגוריה:סדרות דרמת פשע ישראליות
קטגוריה:סדרות טלוויזיה ישראליות שעלו לשידור בשנת 2023
קטגוריה:נטפליקס: תוכניות וסדרות
תשאלו את ויקטור

**תשאלו את ויקטור** (בצרפתית: **Les Kikekoi**, באנגלית: **The Why Why Family**) היא סדרת טלוויזיה מונפשת צרפתית בת 26 פרקים ו-5 קטעים בכל פרק, אשר שודרה בשנת 1996.

הסדרה הופקה על ידי חברות Saban International Paris ו-Saban Entertainment ושודרה במקור בערוץ France 3 בצרפת ובכל שאר אירופה בערוץ Fox Kids.

בישראל הסדרה שודרה בשנת 1998 בדיבוב עברי בערוץ הילדים (כשמציגים כל קטע בנפרד) ובשנת 2001 בערוץ Fox Kids (כשהוצגו כל הפרקים במלואם).

## תקציר
בתחילת כל פרק ויקטור מספר על מה כל אחד מבני משפחתו יראו לו במהלך הפרק, אשר מתפצל לחמישה חלקים. בכל חלק ויקטור שואל שאלה את אחד מבני משפחתו, והם עונים לו על השאלה בדרך מדעית.

לפני סוף כל פרק, מקס שואל את ויקטור "ובכן ויקטור, מה למדת היום?" והוא אומר "המון דברים חשובים" ומספר על כל הדברים שלמד במהלך הפרק. מקס עונה "נשמע שהיה לך יום גדול" וויקטור עונה גם "נכון, אבל יש לי עוד מלא שאלות לפעם הבאה".

## דמויות הסדרה
* **ויקטור** (איילת לוין) – תינוק סקרן אשר שואל שאלות ובני המשפחה עוזרים לו.
* **מקס** (חן חגי) – אביו של ויקטור, מכונאי ומתקן העוסק בטכנולוגיה ואלקטרוניקה.
* **ונילה** (אורית אמיר) – אמו של ויקטור, עוסקת בבוטניקה וזואולוגיה.
** **קוויק וקוואק** – הציפורים של ונילה, נוהגים לריב זה עם זה.
* **ארת'ה** (אורנה כץ) – סבתא של ויקטור, עוסקת בגאוגרפיה, גאולוגיה ומטאורולוגיה
** **בסלט** (תומר יוסף) – הדרקון של ארת'ה, בעל מבטא בריטי, חמדן, ויכול לשנות צורה לכל מיני כלי רכב.
* **מיקרו וסקופו** (דור צויגנבום וניר רון) – הדודים של ויקטור, הדמויות הקומיות בסדרה, עוסקים בביולוגיה וגוף האדם. מיקרו הוא קטן וחכם בעל כובע של בוקר וסקופו הוא גדול ומטורף.
* **מייטיק** (איציק סיידוף) – סבו של ויקטור, עוסק באסטרונומיה והיקום.
** **זייגו** (שי זורניצר) – כלבו של מייטיק.

## קישורים חיצוניים

* 

קטגוריה:סדרות הנפשה צרפתיות
קטגוריה:ערוץ הילדים: תוכניות רכש
קטגוריה:סדרות טלוויזיה צרפתיות שעלו לשידור בשנות ה-1990
קטגוריה:פוקס קידס: תוכניות וסדרות
קטגוריה:סבן אנטרטיינמנט: תוכניות וסדרות
דב הוז – התיכון החברתי תל אביב-יפו

**דב הוז – התיכון החברתי תל אביב-יפו** הוא בית ספר מקצועי של רשת "דרור בתי חינוך", השוכן ביפו. נפתח בשנת הלימודים תשפ"א (2020) במבנה בו פעל משנת 1980 התיכון המקצועי דב הוז ומיועד לתלמידים מכיתות ט'–י"ב.

בתיכון קיימות שלוש מגמות לימוד: אקו חקלאות עירונית, סאונד והפקה מוזיקלית, תקשורת חברתית.

## היסטוריה
בית-הספר פועל ברוח הפדגוגיה החברתית שפותחה ברשת "דרור בתי חינוך", במרכזה עיסוק בשאלות הנוגעות לקשר בין היחיד לחברה. הלמידה בתיכון היא דרך פרויקטים (PBL) בעלי זיקה חברתית לחברה ולקהילה ומתוך מטרה ליצור שינוי חברתי.

הלמידה בתיכון מתבצעת בקבוצות קטנות (עד 25 חניכים), כל אחת מלווה בשני מחנכים. 

בשנת 2022 עבר התיכון ליפו והחל לפעול בשני מבנים: בית מרכז האמנויות (יפו) ובית אבולעפיה הסמוך. 

## קישורים חיצוניים

* 

* .
* פדגוגיה חברתית בפורטל "מסע" של מכון מופת.

## הערות שוליים

קטגוריה:חינוך
קטגוריה:חינוך בלתי פורמלי
קטגוריה:תל אביב-יפו: תיכונים
קטגוריה:תנועות נוער
ארנולד שבשטין

**ארנולד שבשטין** (במקור **סטרו-Stroh**, בהונגרית: **Sebestyén Arnold**; קלוצ'ה, 24 ביולי 1883 – בודפשט, 3 ביוני 1930) היה עיתונאי יהודי-הונגרי, מוציא לאור של עיתון.

## ביוגרפיה
ארנולד שבשטין נולד במשפחה יהודית כבנם של מוריץ סטרו ושל מריה קאופמן. הוא למד משפטים באוניברסיטת בודפשט ולאחר מכן הפך לאחד מראשי המינהל של "מגזין היזמים" (בהונגרית: Vállalkozók Lapja, היה העיתון הרשמי למחצה בנושא בנייה, תחבורה, נושאים טכניים ותעשייה בין השנים 1879–1944). מיום הקמתו של העיתון על ידי אנדור מיקלוש בשנת 1910, הוא היה המנכ"ל ההוצאה של עיתוני אשט ואחר כך גם מנכ"ל כל קבוצת העיתונים בשם אשט. פעילותו העיקרית הייתה הארגון העסקי של הפצת העיתונים והפרסום בהם. אף על פי שבין היתר הוא דאג לפיטוריו של לרינץ סאבו מהעיתונים של אשט, סאבו הקדיש לזכרו של שבשטין את שירו "גם אז לא או רק אז".

ב-8 ביוני 1910, בטרזווארוס, בודפשט, נשא שבשטין לאישה את יולאן מיקלוש, בתם של שמואל מיקלוש ורוזליה שנפלד. ילדיהם היו : אנדראש, ורוניקה, ז'וז'אנה.

שבשטין נפטר בטרם עת בגיל 46 והובא למנוחת עולמים בבית הקברות היהודי ברחוב קוזמה בבודפשט.

## לקריאה נוספת
* לקסיקון ביוגרפי הונגרי. עורכת ראשית: אגנש קניירש. 1969
*ארנולד שבשטין
*ארקנום- ארנולד שבשטין
* גזה לנדיאל: טייקוני עיתונים הונגריים (1963).
* adtplus.arcanum.hu
* http://krk.szabolorinc.hu/04/36c.htm http://krk.szabolorinc.hu/04/36c.htm זכרונות לרינץ סאבו על ארנולד שבשטין
* גם אז לא רק לא

## קישורים חיצוניים

## הערות שוליים

קטגוריה:עיתונאים יהודים הונגרים
קטגוריה:עורכי עיתונים יהודים הונגרים
קטגוריה:מו"לים יהודים הונגרים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1883
קטגוריה:הונגרים שנפטרו ב-1930
בננמן

**בננמן** (באנגלית: **Bananaman**) היא סדרת הנפשה בריטית קומית לילדים, אשר מבוססת על דמות קומיקס בעלת אותו שם. הסדרה עוקבת אחר הרפתקאותיו של בננמן הלוחם בפשע.

הסדרה שודרה במקור בבריטניה בערוץ BBC באנגלית בריטית בשנים 1983–1986. בישראל הסדרה שודרה בדיבוב עברי בשנת 1995 בערוץ הילדים. לסדרה הופקו 3 עונות ו-40 פרקים באורך 5 דקות.

## תקציר העלילה
אריק טווינגל (בקומיקס נקרא אריק ווימפ) הוא תלמיד בית ספר שבכל פעם שאוכל בננה הוא משתנה לגיבור על בשם בננמן אשר נלחם בפשע וגם מציל את אהובתו, פיונה כתבת החדשות אשר נוהגת לכנות אותו "מר נהדר".

## מדבבים
### דיבוב מקורי
* **טים ברוק טיילור** – אריק
* **גרהאם גארדן** – בננמן
* **ביל אודי** – עורב
* **ג'יל שילינג** – פיונה כתבת החדשות

### דיבוב עברי
* אלי לולאי – אריק / בננמן
* שי זורניצר – עורב / מספר
* מוטי דיכנה – גנרל בליית'
* מיכה אוזין סליאן
* יסמין גמליאל – פיונה כתבת החדשות

## קישורים חיצוניים

* 

קטגוריה:סדרות טלוויזיה בריטיות לילדים
קטגוריה:סדרות הנפשה בריטיות
קטגוריה:סדרות קומדיה בריטיות
קטגוריה:BBC: תוכניות וסדרות
קטגוריה:ערוץ הילדים: תוכניות רכש
קטגוריה:סדרות טלוויזיה בריטיות שעלו לשידור בשנות ה-1980
קטגוריה:סדרות טלוויזיה המבוססות על קומיקס
מצעד האלבומים העצמאיים

שמאל|ממוזער|250x250px|לוגו מגזין הבילבורד
**מצעד האלבומים העצמאיים** (באנגלית: **Independent Albums** או **Top Independent Albums**) הוא מצעד אלבומים שבועי, המתפרסם במגזין הבילבורד ומדרג את אלבומי המוזיקה והמיני-אלבומים הנמכרים ביותר בארצות הברית שיצאו באופן עצמאי, לפי נתוני נילסן סאונד-סקאן. המצעד מתפרסם מדי שבוע של ידי הבילבורד. הוא משמש על מנת לדרג אלבומים של אמנים שלא חתומים בחברות תקליטים מרכזיות. הדירוג נערך על ידי מכירות נקודת הרכישה שהושגו על ידי נילסן, ומהורדות מוזיקה חוקיות ממגוון חנויות מוזיקה מקוונות. המצעד החל לפעול בשבוע של 2 בדצמבר 2000.

25 המקומות הראשונים במצעד מתפרסמות דרך אתר בילבורד, בעוד ש-25 המקומות הבאים זמינים למנויים בתשלום לאתר הבילבורד. כמו בכל מצעדי הבילבורד, אלבומים המופיעים במצעד האלבומים העצמאיים עשויים להופיע במקביל גם במצעד הבילבורד 200, המצעד הראשי שמפורסם על בסיס מכירות בלבד, כמו גם כל אחד ממצעדי הבילבורד האחרים. בנוסף, אלבומים שנמכרים בבלעדיות רק באמצעות אתרים קמעונאיים עשויים להיכלל במצעד, בהתאם למדיניות מתווה של המצעד שהוכרזה ב-7 בנובמבר 2007.

האלבום הראשון שהגיע למקום הראשון במצעד הוא *[[Who Let the Dogs Out]]*  של להקת באהא מן , שהיה לאלבום העצמאי הנמכר ביותר לשנת 2001.

## האלבומים העצמאיים הנמכרים ביותר לפי שנה
מאז 2002, פרסם מגזין הבילבורד מדי שנה רשימות סוף שנה של 50 האלבומים העצמאיים הנמכרים ביותר. מגזין הבילבורד הכריז גם באופן עצמאי על האלבום הנמכר ביותר לשנת 2001. ליל ג'ון והאיסט סייד בויז עמדו בראש המצעד שלוש פעמים מאז הקמתו, תוך שעמדו בראשו פעמיים עם אלבומם, *Kings of Crunk*, משנת 2002.
*2001 (ראו 2001 במוזיקה): באהא מן - *Who Let the Dogs Out*
*2002 (ראו 2002 במוזיקה): מאנהיים רולר - *Christmas Extraordinaire*
*2003 (ראו 2003 במוזיקה): ליל ג'ון והאיסט סייד בויז - *Kings of Crunk*
*2004 (ראו 2004 במוזיקה): ליל ג'ון ואיסט סייד בויז - *Kings of Crunk*
*2005 (ראו 2005 במוזיקה): ליל ג'ון והאיסט סייד בויז - *Crunk Juice*
*2006 (ראו 2006 במוזיקה): ליטל ביג טאון - *The Road to Here*
*2007 (ראו 2007 במוזיקה): אמנים שונים - *Hairspray*
*2008 (ראו 2008 במוזיקה): האיגלס - *Long Road out of Eden*
*2009 (ראו 2009 במוזיקה): ג'ייסון אלדין  - *Wide Open*
*2010 (ראו 2010 במוזיקה): ג'ייסון אלדין - *Wide Open*
*2011 (ראו 2011 במוזיקה): ג'ייסון אלדין - *My Kinda Party*
*2012 (ראו 2012 במוזיקה): ממפורד אנד סאנז - *Babel*
*2013 (ראו 2013 במוזיקה): ממפורד אנד סאנז - *Babel*
*2014 (ראו 2014 במוזיקה): גארת' ברוקס - *Blame It All on My Roots: Five Decades of Influences*
*2015 (ראו 2015 במוזיקה): ג'ייסון אלדין - *Old Boots, New Dirt*
*2016 (ראו 2016 במוזיקה): רדיוהד - *[[A Moon Shaped Pool]]*
*2017 (ראו 2017 במוזיקה): מטאליקה - *[[Hardwired...to Self-Destruct]]*
*2018 (ראו 2018 במוזיקה): ג'ייסון אלדין - *Rearview Town*
*2019 (ראו 2019 במוזיקה): BTS - *Map of the Soul: Persona*
*2020 (ראו 2020 במוזיקה): באד באני – *[[YHLQMDLG]]*
*2021 (ראו 2021 במוזיקה): באד באני – *[[El Último Tour Del Mundo]]*

## ראו גם
* בילבורד 200

## קישורים חיצוניים
* 

## הערות שוליים

אלבומים עצמאיים
מרדכי פוירשטיין

**מרדכי (מוקה) פוירשטיין** (1949 – 16 ביולי 2014) היה כדורסלן ישראלי, ששיחק בעמדת הקלע ומזוהה עם הפועל חיפה.

## ביוגרפיה
פוירשטיין נולד בחיפה לבנימין ופירחה, בצעירותו שיחק בקבוצות הנוער של הפועל חיפה בכדורגל ובכדורסל ובעונת 1965/66, כאשר היה בן 16, הצטרף לקבוצת הבוגרים של הפועל חיפה בכדורסל ששיחקה אז בליגה הבכירה. בעונה זו שיחק פוירשטיין ב-7 משחקים בהם קלע 3.9 נק' בממוצע והקבוצה סיימה בצמרת הליגה במקום ה-3. בעונתו השנייה בקבוצה שיחק ב-3 משחקים וקלע 2.5 נק' בממוצע. בעונה זו שיתף פעולה עם מולי אבישר, יצחק מזרחי ויואב כץ שנחשבו לקלעים מצטיינים. במקביל, הוא שיחק בקבוצת הנוער. בעונתו השלישית במועדון, עונת 1967/68, החל לקבל יותר דקות משחק ושיחק ב-12 משחקים בהם קלע 9 נק' בממוצע, משחק השיא שלו באותה עונה היה בניצחון על הפועל גבעת ברנר כאשר קלע 20 נק', במהלך אותה עונה שיתף פעולה עם משה אנגל ורני כהנא, כאשר גם בעונה זו הגיעה הקבוצה להצלחה וסיימה במקום ה-3 בליגה. בעונתו הרביעית בקבוצה הרבה פוירשטיין לשחק ושותף בכ-20 משחקים בהם העמיד ממוצע של 11.6 נק' למשחק, בעונה זו קבע שיא אישי חדש כאשר קלע 29 נק' במחזור הסיום נגד גבעת ברנר, בעונה זו סיימה הקבוצה במקום הרביעי בצמרת הליגה. גם בעונתו החמישית בקבוצה, [עונת 1969/70, הרבה פוירשטיין לשחק, ושותף ב-21 משחקים בהם העמיד ממוצע של 11.4 נק'. באותה עונה הקבוצה נחלשה עד מאוד וסיימה במקום ה-10 בשוויון נקודות עם היורדות הפועל ירושלים והפועל בית אלפא. בעונתו השישית בקבוצה שיפר פוירשטיין באופן משמעותי את יכולת הקליעה, כאשר העמיד ממוצע של 14.8 נק' בממוצע ב-22 משחקים, באותה עונה גם קבע את שיא הקרירה האישי שלו כאשר קלע 30 נק' בניצחון על הפועל אשדות יעקב, בעונה זו הקבוצה סיימה במרכז הטבלה במקום ה-6. בעונתו השביעית בקבוצה, עונת 1971/72, שיפר במעט את ממוצעיו כאשר קלע 16.9 נק' ב-19 משחקים, אך עונה זו הייתה לכישלון עבור הקבוצה שסיימה במקום האחרון וירדה לליגת המשנה. בעונתו השמינית במועדון שיחקה הקבוצה בליגת המשנה, בסיום אותה עונה שבה הקבוצה לליגה הבכירה. בעונתו התשיעית במועדון מונה לקפטן הקבוצה הבוגרת וב-17 משחקים העמיד ממוצע של 15.7 נק', בעונה זו שיתף פעולה עם הלל גלבוע, שרי בן צבי, ישראל רוב ועופר צלנר. בעונה זו, שבלטה בפערי האיכות בין הקבוצות השונות בליגה, סיימה הקבוצה במקום ה-7 במרכז הטבלה. עונתו העשירית הייתה גם האחרונה במדי הפועל חיפה, בעונה זו לא הרבה לשחק ושותף כקפטן הקבוצה ב-5 משחקים בלבד בהם העמיד ממוצע של 5.5 נק'. בעונת 1975/76 עבר לשחק בהפועל קריית חיים אשר ירדה עונה קודם לכן לליגת המשנה. במועדון שיחק כשנתיים ושימש בו גם כמאמן עד לפרישתו ממשחק פעיל. בקריית חיים שיתף פעולה עם אחיו הקטן יצחק.

### סטטיסטיקה
פוירשטיין שיחק בליגת העל 9 עונות בהן שיחק 126 משחקים וקלע 1553 נק', הוא ממוקם במקום ה-10 בקלעי כל הזמנים של הפועל חיפה.

## לאחר הפרישה
לאחר שבפרש ממשחק פעיל החל לעסוק בתחום נדל"ן, בשנות ה-90 שימש כנותן החסות הראשי של הפועל חיפה בכדורסל.

פוירשטיין הלך לעולמו בשנת 2014 היה נשוי ואב לשני בנים.

## קישורים חיצוניים
* עמוד השחקן, באתר  מנהלת ליגת העל בכדורסל

## הערות שוליים

קטגוריה:כדורסלני הפועל חיפה
קטגוריה:כדורסלני הפועל קריית חיים
קטגוריה:ישראלים שנולדו ב-1949
קטגוריה:ישראלים שנפטרו ב-2014
לואיזה מודרזון-ברלינג

**לואיזה מודרזון-ברלינג** (בגרמנית: **Louise Modersohn-Breling**; 3 במרץ 1883 – 17 בספטמבר 1950) הייתה זמרת וציירת גרמנייה.

## ביוגרפיה
לואיזה מודרזון-ברלינג הייתה הבת השנייה מבין שש בנותיהם של הצייר היינריך ברלינג (1849–1914) ורעייתו אמלי לבית מאייר (1856–1931). לואיזה ברלינג גדלה במינכן-שלייסהיים עד שמשפחתה עברה להנובר ולבסוף לפישרהודה בשנת 1892. בתחילה התאמנה כזמרת אופרה והופיעה בהאגן, הנובר וברלין משנת 1904 ואילך.

בשנת 1909 התחתנה עם הצייר אוטו מודרזון (1865–1943) בפישרהודה, שאשתו השנייה פאולה מודרזון-בקר נפטרה בשנת 1907. לואיזה ויתרה על קריירת השירה שלה, ומנישואיה למודרזון נולדו שני הבנים אולריך (1913–1943) וכריסטיאן  (שגם הוא הפך לצייר).

לאחר שהייה של שנה בנסיעת לימודים בצרפת, התגוררה המשפחה שוב בפישרהודה משנת 1917. באותה תקופה פנתה לואיזה מודרזון-ברלינג לציור והחלה לצייר בני משפחה וחברים. היא התרשמה מאקספרסיוניסטים גרמנים כמו קרל שמידט-רוטלוף, שכתבה לו במכתב גלוי בשנת 1920 לאחר ביקורה בתערוכה שלו. היא פיתחה את סגנון הציור שלה בריאליזם אקספרסיבי. כאשר הואשמה כי החתימה את עבודותיה בדומה לחתימה של פאולה מודרזון-בקר במטרה ליהנות מתהילתה לאחר מותה, היא נקטה צעדים משפטיים נגד המלעיזים.

בני הזוג מודרזון יצאו למספר נסיעות לימוד. בשנת 1922, הם נסעו לורטהיים עם פרידריך אהלרס-הרמן ואלכסנדרה פובורינה, שם ציירה לואיזה מודרזון-ברלינג תמונות רחוב. בשנים שלאחר מכן הם נסעו לוירצבורג ושוב לורטהיים. בשנת 1925 הם נסעו להולנד. מאוחר יותר הם נסעו לעיתים קרובות לאלגאו ובשנת 1930 רכשו לבסוף בית חווה בגיילנברג. לואיזה מודרזון-ברלינג שהתה שם כל השנה וציירה תמונות של ההרים ותושביהם.

לואיזה מודרזון-ברלינג נפטרה בשנת 1950 מסיבוכים מאירוע מוחי.

מוזיאון אוטו מודרזון בפישרהודה מחזיק בחלק מיצירותיה, כמו גם שניים מתוך שלושת הדיוקנאות שאוטו מודרזון צייר אותה בין השנים 1913–1918.

יצירות נוספות שלה מוצגות במוזיאון גרפשאפטס ורטהיים.

## קישורים חיצוניים

## הערות שוליים

קטגוריה:ציירות גרמניות
קטגוריה:ציירים גרמנים
קטגוריה:זמרות גרמניות
קטגוריה:ילידות 1883
קטגוריה:גרמנים שנולדו ב-1883
קטגוריה:נפטרות ב-1950
קטגוריה:גרמנים שנפטרו ב-1950
גיזלה-מיכאלה דאקס

**ג'יזלה דקס** (נולדה ב-2 ביוני 1963) היא עיתונאית וחוקרת תקשורת גרמנייה, פרופסור חבר באוניברסיטה העברית בירושלים.

## ביוגרפיה
דקס נולדה ב-1963 בבאד קצטינג , גרמניה.

היא מלמדת במרכז DAAD ללימודי גרמנית ובפורום אירופה באוניברסיטה העברית בירושלים. היא בעלת תואר שני ודוקטורט מן המחלקה לתקשורת באוניברסיטת תל אביב, בנושא צריכת מדיה חדשותית ושייכות בקרב מהגרים. המומחיות התקשורתית שלה מבוססת גם על הקריירה הארוכה שלה כעיתונאית מקצועית.

היא עבדה באופן בלעדי יותר מעשרים שנה בשבועון הגרמני הנודע DIE ZEIT, תחילה כעורכת פוליטית בהמבורג ולאחר מכן ככתבת בישראל. לפני כן החלה את דרכה כעיתונאית ביומון הצרפתי Libération בפריז, וכתבה בין היתר על נפילת חומת ברלין והשלכותיה. היא הייתה מנחה את תוכנית השיח Transit עבור ערוץ הטלוויזיה הגרמני-צרפתי ARTE. כיום היא כותבת בעיתון השווייצרי NZZ am Sonntag, ובעיתון הגרמני HAUPTSTADTBRIEF, מברלין.

היא חיברה מספר ספרים על ישראל והמזרח התיכון, ומרצה לעיתים קרובות על נושאים אלה באירופה. היא לימדה במרכז הבינתחומי הרצליה (IDC) בנושא 'עיתונות חוצה גבולות' ו"איך להיות כתב זר" ובאוניברסיטת תל אביב בנושא "מדיה והגירה".

מאז 2001 היא משמשת כעורכת הראשית של "Jüdischer Almanach" של מכון ליאו בק ירושלים.

## קישורים חיצוניים
* גיזלה דאקס באתר המכון ללימודים גרמניים של האוניברסיטה העברית
* העמוד האישי של גיזלה דאקס באתר האוניברסיטה העברית
* 

קטגוריה:סגל האוניברסיטה העברית בירושלים
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:עיתונאיות גרמניות
קטגוריה:חוקרי תקשורת המונים
קטגוריה:גרמניות שנולדו ב-1963
קטגוריה:גרמנים שנולדו ב-1963
מצעד אלבומי הקומדיה

שמאל|ממוזער|250x250px|לוגו מגזין הבילבורד
**מצעד אלבומי הקומדיה** (באנגלית: **Comedy Albums**) הוא מצעד מוזיקה המפורסם על ידי מגזין בילבורד, הכולל בתוכו את "אלבומי הקומדיה המדוברים והנמכרים ביותר" בכל שבוע בארצות הברית, לפי דירוג נתוני המכירות שנאספים על ידי נילסן סאונדסקאן. המצעד נוסד לראשונה בשם **Top Comedy Albums**, באוקטובר 2004 (במקביל למצעד אלבומי הראפ) ופורסם באתר האינטרנט ובמגזינים של בילבורד בלבד.

## היסטוריה
האלבום הראשון שכבש את פסגת מצעד היה *Lord, I Apologize*, מאת לארי איש הכבלים. משנת 2006, מתפרסמים גם מצעדים שנתיים הכוללים בתוכם את אלבומי הקומדיה המצליחים ביותר לפי שנה בארצות הברית. בין השנים 2010-2015 דורג במצעד הסאטיריקן הישראלי-אמריקאי רוקה רוקה עלי במגוון שירי סינגלים ואלבומים ובשנת 2010 אף החזיק לזמן קצר ב-5 מתוך 10 המקומות הראשונים במצעד הרצועות הדיגיטליות של בילבורד בקטגוריה זו. ב-16 במאי 2014, ייסד מגזין הבילבורד את מצעד "20 אלבומי הקומדיה הנמכרים ביותר", הכולל בתוכו את עשרים אלבומי הקומדיה הנמכרים ביותר בארצות הברית לפי שבוע.

## ראו גם
* בילבורד 200

## קישורים חיצוניים
* 

## הערות שוליים

אלבומי קומדיה
צבי סקולר

**צבי סקולר** (באנגלית: **Zvee Scooler**; 1 בדצמבר 1899 – 25 במרץ 1985) היה שחקן ופרשן רדיו אמריקאי יליד רוסיה. נולד בקמניץ-פודולסקי (כיום אוקראינה). הוא הופיע ביידיש ובאנגלית, על הבמה, בטלוויזיה ובקולנוע. הוא ידוע בעיקר בזכות תפקידיו בכינור על הגג, כששיחק את הפונדקאי בהצגה בברודוויי ואת הרב בגרסת הסרט. הוא הופיע כסבו של דאדי בסרט "המרוץ לצמרת של דאדי קרביץ" משנת 1974. עוד אחד מתפקידיו הבולטים יותר היה זה של אביו של בוריס בסרט "אהבה ומלחמה" של וודי אלן.

## קריירה
הוא היה ידוע בתור **גרמייסטר** ב-WEVD, תחנת רדיו יידישאית בניו יורק. מדי יום ראשון הציג סקולר קטע בן עשר דקות בתוכנית הרדיו "שעה קדימה", שהיה חדשות ופרשנויות בחרוזים. הוא נפטר בעיר ניו יורק ב-25 במרץ 1985, בגיל 85.

## פילמוגרפיה

## קישורים חיצוניים

* 

## הערות שוליים

קטגוריה:יהודים שהיגרו מרוסיה לארצות הברית
קטגוריה:אמריקאים ממוצא אוקראיני-יהודי
קטגוריה:שחקני תיאטרון יידיש
קטגוריה:אמריקאים ממוצא רוסי-יהודי
קטגוריה:אמריקאים שנולדו ב-1899
קטגוריה:אמריקאים שנפטרו ב-1985
נלי הפילה

**נלי הפילה** (באנגלית: **Nellie the Elephant**) היא סדרת הנפשה לגיל הרך בריטית בעלת 2 עונות ו-30 פרקים, אשר הופקה לשידור בשנים 1990–1991. הסדרה מבוססת על שיר הילדים "Nellie the Elephant".

## תקציר העלילה
הסדרה עוקבת אחרי פילה ורודה בשם נלי, אשר רוצה לחזור לביתה במנדליי במיאנמר לאחר שברחה מהקרקס במומבאי. לאורך הסדרה היא עוברת במקומות שונים ופוגשת דמויות חדשות וחברים חדשים.

דמות נוספת הוא מנהל הקרקס אשר מנסה לתפוס את נלי ולהחזירה לקרקס.

## דמויות
* **נלי הפילה** – פילה ורודה אשר רצתה לחזור לביתה במנדליי.
* **קפטן ג'ק** – רב חובל עם סירה קטנה ותוכי עם עין אחת בשם נלסון. חבר טוב של נלי.
* **מר מאק ומר טוש** – שניי חייטים מצחיקים אשר מנהלים חנות שבה נלי מבקרת.
* **מנהל הקרקס** – הנבל בסדרה, מנסה לתפוס את נלי ולהחזירה לקרקס אך ללא הצלחה.
* **החקלאי סטיילס** – חקלאי טוב לב אשר עוזר לנלי במסעה, היא עוזרת לו למצוא כבשה אבודה והוא ואשתו הודו לה בארוחה גדולה.

## דיבוב
* לולו – נלי הפילה / דמויות נשיות
* טוני רובינסון – דמויות גבריות

### דיבוב עברי
את גרסת הדיבוב העברי ביימה גיתית שובל אשר דיבבה גם את נלי הפילה ואת דמויות הנשים בסדרה. את דמויות הגברים בסדרה דיבב טל פרידמן. זו הייתה הסדרה הראשונה שדובבה באולפני "תומיתות".

## קישורים חיצוניים

* 

קטגוריה:סדרות הנפשה בריטיות
קטגוריה:סדרות טלוויזיה בריטיות שעלו לשידור בשנות ה-1990
קטגוריה:ערוץ הילדים: תוכניות רכש
קטגוריה:ערוץ הופ!: תוכניות רכש
קטגוריה:סדרות טלוויזיה בריטיות לילדים
מצעד אלבומי הילדים

שמאל|ממוזער|250x250px|לוגו מגזין הבילבורד
**מצעד אלבומי הילדים** (נודע בעבר כ-**Top Kid Audio**) הוא מצעד מוזיקה המפורסם על ידי מגזין בילבורד, הכולל בתוכו את "אלבומי הילדים המצליחים והנמכרים ביותר" בכל שבוע בארצות הברית, לפי דירוג נתוני המכירות שנאספים על ידי נילסן סאונדסקאן. המצעד הראשון פורסם ב-9 בספטמבר 1995. בהתחלה, כלל בתוכו 15 מקומות, אך לאור הצלחתו התרחב ל-25 מקומות בסך הכול. המצעד כולל בתוכו אלבומים מסוגת מוזיקת הילדים, תוך שאלבומי אולפן, מיני-אלבומים, אלבומי אוסף ופסקולים רשאים להיכלל בו גם כן.

האלבום הראשון שכבש את פסגת מצעדי אלבומי הילדים היה *Classic Disney, Vol. 1*, שיצא לאור על ידי חברת התקליטים וולט דיסני רקורדס.

## ראו גם
* בילבורד 200

## קישורים חיצוניים
* 

## הערות שוליים

אלבומי ילדים
רוברט אלטר

**רוברט (אורי) אלטר** (בשם מלא באנגלית: **Robert Bernard Alter**; נולד ב-2 באפריל 1935) הוא פרופסור יהודי-אמריקאי לספרות עברית והשוואתית באוניברסיטת קליפורניה בברקלי, שם הוא מלמד מאז 1967. בשנת 1986 הוא נבחר כחבר האקדמיה האמריקאית לאמנויות ולמדעים.

אלטר נחשב מגדולי החוקרים העוסקים ב, וספרו העיקרי בתחום, "אמנות הסיפור במקרא", הופיע בעברית בשנת 1987. בשנת 2018 פרסם תרגום חדש ומודרני לאנגלית של התנ"ך, בסגנון ספרותי, שעליו עמל משך יותר מ-30 שנה.

## ביוגרפיה
אלטר קיבל תואר ראשון באנגלית (אוניברסיטת קולומביה, 1957), ותואר שני (1958) ודוקטורט (1962) בספרות השוואתית מאוניברסיטת הרווארד.

הוא החל את דרכו ככותב מאמרים ואחר כך כעורך בירחון קומנטרי (Commentary). הוא כתב עשרים ושלושה ספרים, ואת תרגומו של כל התנ"ך לאנגלית. הוא מרצה בנושאים שונים מהמקרא ועד המודרניזם של פרנץ קפקא והספרות העברית.

תרומתו העיקרית לחקר המקרא היא זיהוי ותיעוד מושג סצנת דפוס בתנ"ך. כאשר הדוגמה המרכזית שעליה הוא מבסס את ספרו "אמנות הסיפור במקרא" (1987) היא סצנת הדפוס של "הפגישה ליד הבאר". סצנות דפוס נוספות שסקר כוללות את "הבשורה על הולדת בן גיבור לאישה עקרה", את "מינוי השליח", את "הברכה או הצוואה על ערש דווי" ואת "הסכנה במדבר ומציאת באר".

בשנת 2001 יצא לאור בעברית ספרו "הנאות הקריאה", בו נרתם להגנת הספרות והכוח הייחודי הגלום בה, במיוחד בעידן שבו אנשים מוקפים אמצעים אלקטרוניים, המסיחים את הדעת. בנוסף יצא נגד אינטלקטואלים שהכריזו לדעתו מלחמה על הקריאה, על הקאנון, ועל מושג הספרות עצמו (דוגמת אנשי הסטרוקטורליזם, הפוסט-סטרוקטורליזם והנאו-מרקסיסטים).
.

אלטר הוא חבר הפורום הבינלאומי של הספרייה הלאומית של ישראל.

## מספריו
### פרסומים בעברית
* אורי אלטר, **אמנות הסיפור במקרא**, תרגום: שושנה צינגל, מולי מלצר; עריכה: רונית קליין; אדם מוציאים לאור, תשמ"ח.
* רוברט אורי אלטר, **הנאות הקריאה בעידן אידאולוגי**, תרגום מאנגלית - דוד שחם, עריכה: אבנר הולצמן, הוצאת הספרים של אוניברסיטת חיפה, תשס"א/ 2001.
;מאמרים בעברית
* 
* 
* 
* 
* 
* 

### תרגומי התנ"ך

### עיונים במקרא

### ספרים נוספים

## קישורים חיצוניים

* 
** 
* 
* 
* 
* 
* 
* המאמרים של רוברט אורי אלטר באתר קומנטרי (Commentary) 
* 
* 

## הערות שוליים

קטגוריה:חוקרי ספרות יהודים אמריקאים
קטגוריה:חוקרי ספרות עברית
קטגוריה:מתרגמים יהודים אמריקאים
קטגוריה:מתרגמים לעברית
קטגוריה:מתרגמים מעברית לאנגלית
קטגוריה:בעלי תואר דוקטור מאוניברסיטת הרווארד
קטגוריה:בוגרי אוניברסיטת קולומביה
קטגוריה:סגל אוניברסיטת קליפורניה בברקלי
קטגוריה:יהודים חברי האקדמיה האמריקאית לאמנויות ולמדעים
קטגוריה:חוקרי מקרא בגישה ספרותית
קטגוריה:מקבלי תואר דוקטור לשם כבוד מהאוניברסיטה העברית בירושלים
קטגוריה:מתרגמי התנ"ך
קטגוריה:חוקרי יהדות יהודים אמריקאים
קטגוריה:אמריקאים שנולדו ב-1935
קורין סוטר

**קורין סוטר** (בגרמנית: **Corinne Suter**; נולדה ב-28 בספטמבר 1994) היא גולשת סקי אלפיני שווייצרית, אלופה אולימפית מאולימפיאדת בייג'ינג (2022), אלופת עולם, בעלת שתי מדליות כסף ומדליות ארד באליפויות העולם בסקי אלפיני.

סוטר, זכתה ב-3 ניצחונות במסגרת גביע העולם, ובגביע העולמי בסופר G ובגלישה במורד בשנת 2020.

## ביוגרפיה
סוטר נולדה בשציץ, השוכנת בקנטון.
באליפות העולם שנערכה באורה בפברואר 2019 היא זכתה בשתי מדליות, אחת מכסף ואחת מארד. מדליית כסף בגלישה במורד אחרי אילקה שטואץ מסלובניה ולפני לינדזי וון מארצות הברית ומדליית ארד בסופר g אחרי סופיה גוגיה מאיטליה ומיקיילה שיפרין מארצות הברית שזכתה בזהב.
באליפות העולם שנערכה בקורטינה ד'אמפצו בפברואר 2021 היא זכתה בשתי מדליות זהב בגלישה במורד לפני קירה ויידל מגרמניה ולארה גוט-בהראמי משווייץ ובמדליית הכסף בסופר g אחרי גוט ולפני שיפרין.

## דירוג עונה בגביע העולם

## קישורים חיצוניים

* 

קטגוריה:גולשות סקי שווייצריות
קטגוריה:אלופות אולימפיות: גלישת סקי
קטגוריה:גולשות סקי אלפיני באולימפיאדת פיונגצ'אנג (2018)
קטגוריה:אלופות עולם בספורט
קטגוריה:ילידות 1994
קטגוריה:שווייצרים שנולדו ב-1994
אבו סלמאן

**אבו סלמאן** ידוע גם בשם **עזבת אבו סלמאן**, או **עזבת סלמאן** (בערבית: ** أبو سلمان**) הוא כפר פלסטיני בשומרון, השוכן 7 ק"מ מדרום לקלקיליה. בכפר חיים 899 תושבים. הכפר צמוד ליישוב אורנית מצידה הצפוני.

## היסטוריה
מיקומו המקורי של הכפר היה על ראש גבעה, כ-700 מטר ממערב, בשם "ח'רבת זכור". בתקופת המנדט הבריטי השתייך הכפר לנפת טולכרם. לפי תוכנית החלוקה, שהתקבלה ברוב קולות בעצרת הכללית של האו"ם ב-29 בנובמבר 1947, הכפר היה אמור להיכלל בשטח המדינה הערבית. אך במסגרת הסכמי שביתת הנשק בתום מלחמת העצמאות ב-1949, הוסכם שקו הגבול בין ישראל לירדן ("הקו הירוק") יעבור ממזרח לכפר. תושבי הכפר קיבלו את האפשרות להישאר בשטח ישראל או לעבור לצד הירדני. מאחר שרוב האדמות החקלאיות שלהם נכללו בשטח ירדן, הם החליטו לעבור ולהקים את הכפר מחדש על האדמות שהחזיקו. אדמות פוריות שממוקמת סמוך לתוואי נחל קנה שהכפר הוקם בגבעה שמעליהם.

לפי עדויות ארכאולוגיות "ח'רבת זכור" הייתה מיושבת כמעט ברציפות מאז תקופת הברונזה הקדומה. במקום נערכו מספר חפירות וסקרים ארכאולוגים. השרידים הקדומים ביותר נתגלו במערות קבורה. עיקר השרידים במקום הם מהתקופה הביזנטית בארץ ישראל והתקופה המוסלמית המוקדמת בארץ ישראל וכוללים מבני מגורים, מצודה, בית בד, בורות מים רבים וגתות. על אדמות "ח'רבת זכור" ניטע יער חורשים והוקמו היישובים קיבוץ חורשים בינואר 1955, ונירית ב-1981.
### לאחר 1967
מאז מלחמת ששת הימים ב-1967, אבו סלמאן נמצאת תחת שלטון ישראלי. בשנת 1983 החלה הקמת של ההתנחלות אורנית מדרום לכפר, על ידי יזמים פרטיים שלטענתם רכשו קרקעות באזור. בשל מחלוקת על הבעלות על הקרקעות הם נרשמו אחר כך כאדמות מדינה.

בהסכם אוסלו ב' השטח הבנוי של הכפר סווג כשטח B וכל אדמותיו החקלאיות כשטח C.

בזמן האינתיפדה השנייה בשנת 2002, החלה ישראל בהקמתה של גדר הפרדה, שתחצוץ בין השטחים שבהם מתגוררים הפלסטינים ביהודה ושומרון ובין השטחים הישראלים. ב-5 בספטמבר 2002, השאירו חיילי צה"ל במסגד הכפר מפה וצו תפיסת אדמות לצרכים צבאיים. הצו הודיע רשמית לתושבי הכפר כי גדר ההפרדה תעבור באדמותיהם, ולצורך כך הופקעו כמה מאות דונם של תושבי הכפר. כדי לכלול את שטח אורנית מצדה המערבי של הגדר, באזור אבו סלמאן היא נבנתה בין 1 ל-3 ק"מ ממזרח, כך ששטחים חקלאיים נרחבים של תושבי אבו סלמאן נמצאים ממערב לגדר, והגישה אליהם לא מתאפשרת רוב הזמן, כולל מטעי זיתים שדות וחממות שפורקו. בינואר 2004 אשרה מועצת התכנון העליונה במנהל האזרחי את תוואי כביש 5250 שצפוי להיסלל על אדמות הכפר, ככביש גישה נוסף להתנחלות אלפי מנשה.

לצורך, מעבר לשטחים החקלאיים שמצידה המערבי של הגדר, הוקם סמוך לכפר "מחסום אבו סלמאן – 1419" הנפתח בבוקר ובערב לכ-15 דקות כל פעם לצורך מעבר.

## קישורים חיצוניים
* המרפאה הניידת בכפר עיזבת סלמאן, באתר רופאים לזכויות אדם, 18 ביוני 2016

## הערות שוליים

קטגוריה:נפת קלקיליה
קטגוריה:הרשות הפלסטינית: יישובים
אריאל מייזליץ

**אריאל מייזליץ** (נולד ב-1933) הוא אדריכל ישראלי.

## ביוגרפיה

מייזליץ הוא יליד קהיר, 1933, ובגיל שנה וחצי היגר עם הוריו לארץ ישראל. גדל בתל אביב ואת הכשרתו המקצועית כאדריכל השלים בטכניון במסלול עתודה, במחזור שבו למדו גם אדריכלים כמו מרדכי בן-חורין, עדינה וניסן כנען, אברהם ונטורה וגם שלמה פלד שהיה כמוהו עתודאי. יחד עם פלד המשיך לשירות צבאי כאדריכל בפיקוד הדרום ויחד הם גם סיימו קורס קצינים. בתום שירותו הצבאי עבד כשכיר במשך שנה במשרדו של האדריכל יצחק מור, ולאחר מכן המשיך למשרדו של האדריכל דב כרמי.

ב-1962 חבר לפלד ויחד הקימו שותפות שהחזיקה מעמד עד לפטירתו הפתאומית של פלד ב-1984. לאורך השנים הם זכו בתחרויות תכנון רבות, בפרסים גבוהים או בפרסי קניה. שותפות מייזליץ-פלד הייתה מהשותפויות הבולטות והפוריות של הברוטליזם בישראל בשנות השיא של הזרם (שנות ה-60 וה-70).

בין הפרויקטים המפורסמים שתכננו ניתן למנות את שיכון העובדים הטכניים במכון ויצמן למדע ברחובות, תיכון אורט "יד שפירא" ביפו, קמפוס הישיבה התיכונית הטכנולוגית "קריית נוער" בשכונת בית וגן בירושלים, מלון רמדה רנסאנס בחוף הים של תל אביב, "מצודת כפיר" (כיום מחנה נחמיה, המשמש את מפקדת פיקוד המרכז), בניין הנהלת משרד החקלאות בקריה החקלאית בבית דגן ובניין בנק הדם המרכזי הארצי של מגן דוד אדום בבית החולים שיבא

ארכיון עבודותיהם של השניים לא נשמר, מלבד כמה עשרות פריטים ששמורים בארכיון אדריכלות ישראל.

מייזליץ פרש מעבודה בשנת 2000. בתו היא האדריכלית גנית מייזליץ כסיף.


פיקוד מרכז.JPG|מצודת כפיר (כיום: מחנה נחמיה), 1971
arielm92.JPG|מתחם מגורים ברחוב הטייסים באשקלון, 1992


## קישורים חיצוניים
*מיכאל יעקובסון: סיבוב במתחם מגורים באשקלון שתכנן אריאל מייזליץ, באתר 'חלון אחורי', 17 בפברואר 2021
*מיכאל יעקובסון: סיבוב בשיכון העובדים הטכניים של מכון ויצמן ברחובות הנטוש ולקראת הריסה, באתר 'חלון אחורי', 10 בפברואר 2024

## לקריאה נוספת
*אליעזר פרנקל, **כרונולוגיה: תולדות האמנות: אדריכלות, עיצוב, פיסול, ציור**, תל אביב: הסדנא לעיצוב ואדריכלות, 1993 (מהדורה שנייה מתוקנת ומורחבת: תל אביב: מכללת הסביבה – הסדנא לעצוב ואדריכלות, 1996), עמוד 778
*צבי אפרת, **הפרויקט הישראלי - בנייה ואדריכלות 1973-1948**, מוזיאון תל אביב לאמנות, 2004, עמודים 201, 364, 449, 946, 947
*ירמי הופמן והדס נבו-גולדברשט, **אפוריה - ארכיטקטורה של עצמאות**, הטכניון, חיפה, 2016, עמודים 22, 177, 263

קטגוריה:אדריכלים ישראלים
קטגוריה:ישראלים ילידי מצרים
קטגוריה:בוגרי הטכניון - מכון טכנולוגי לישראל: אדריכלות
קטגוריה:אנשי העלייה החמישית
קטגוריה:בוגרי העתודה האקדמית
קטגוריה:ישראלים שנולדו ב-1933
טירת המלך רנה בטרסקון

ממוזער|300px|טירת המלך רנו בטרקסון, החפיר והחומה
**טירת המלך רנה בטרסקון** היא טירה בטרסקון שבפרובאנס, צרפת. הטירה מזוהה עם המלך רנה מאנז'ו ונקראת על שמו.

הטירה נבנתה על חורבות מבצר רומי ששמר על העיר העתיקה ועל גבול פרובאנס ונהרס ב-1399 בידי ריימון דה טורן. בימי הביניים החליט בית אנז'ו לבנות את המבצר מחדש כטירה למשפחה. הבנייה של הטירה הנוכחית החלה ב-1401 בידי לואי השני מאנז'ו ונמשכה תחת בנו לואי השלישי מאנז'ו. הבנייה הושלמה ב-1449 על ידי בנו רנה מאנז'ו ונקראת על שמו. במאה ה-17 שימשה הטירה כבית כלא צבאי עד שנרכשה על ידי ממשלת צרפת ב-1932 והפכה לאתר היסטורי ואטרקציה תיירותית.

הטירה מורכבת משני חלקים: בדרום, מגדל העוז בגובה 48 מטר וסביבו צריחים עגולים, כאשר הצפוניים שבהם נושקים לחפיר הצמוד לעיר; ובצפון, חצר המבצר. הטירה ניצבת על גדות נהר הרון ממול טירת ביוקאיר (Château de Beaucaire) וליד כנסיית מרתה הקדושה.

## גלריה


Tarascon-chateau-roi-rene.jpg|טירת המלך רנו בטרקסון, החפיר והחומה
File:Tarascon-Castle.JPG|מגדל העוז, מראה מדרום-מערב
File:Tarascon (Bouches-du-Rhône, Fr) le château.JPG|החומה והחפיר, מבט ממזרח
File:Tarascon over Rhone.JPG|מגדל העוז, הנהר, והצריח של כנסיית מרתה הקדושה
File:Château de Tarascon 07.jpg|הצריחים העגולים של מגדל העוז
File:Tarascon-chateau.jpg|החזית הצפונית


## קישורים חיצוניים

* 

קטגוריה:צרפת: טירות
קטגוריה:פרובאנס-אלפ-קוט ד'אזור: מבנים
Elixir

**Elixir** היא שפת תכנות פונקציונלית וכללית, אשר תומכת בעיבוד מקבילי. היא שוחררה לראשונה בשנת 2011 ורצה על המכונה הווירטואלית BEAM של שפת התכנות Erlang.

Elixir רצה מעל Erlang ולפיכך חולקת אבסטרקציות זהות לבניית אפליקציות מרושתות וגם היא נחשבת ל-Fault Tolerant, כלומר, מסוגלת להמשיך לרוץ גם כאשר אחד מרכיביה נכשל, בהתאם לסגנון הקידוד "Let It Crash" ("תן לזה להתרסק"), המתבסס על ההנחה שקריסה של רכיב היא בלתי נמנעת, ולכן אין להשבית את כל המערכת בעקבות זאת. בנוסף, Elixir גם מספקת כלים פרודוקטיביים ועיצוב שניתן להרחיבו. עיצוב זה תומך במטא-תכנות באמצעות תוכניות מאקרו, ובפולימורפיזם באמצעות פרוטוקולים. Elixir נמצאת בשימוש של חברות כגון PagerDuty, Discord, Brex, E-MetroTel, Pinterest, Moz, Bleacher Report, The outline, Inverse, Divvy, Farmbot וכן לצורך בניית מערכות משובצות מחשב. הקהילה מארגנת אירועים שנתיים בארצות הברית, אירופה, ויפן, וכן אירועים קטנים וכנסים.

## היסטוריה
José Valim הוא היוצר של שפת התכנות Elixir. מטרותיו היו לאפשר יכולת הרחבה ופרודוקטיביות גבוהות יותר במכונה הווירטואלית של Erlang תוך כדי שמירה על תאימות עם Erlang .

José Valim התכוון ליצור שפת תכנות בשביל יישומים ואתרים גדולים. בהיותו מפתח בשפת התכנות Ruby, הוא השתמש בפיצ'רים של Ruby, Erlang, ו-Clojure על מנת ליצור יכולת עיבוד מקבילי גבוהה וכן זמן השהייה (latency) נמוך יותר. Elixir תוכננה על מנת לטפל בכמויות גדולות של מידע. מהירותה ויכולותיה הגבוהות מזכות את Elixir במקום מכובד בתעשיות הפיננסיות, הטלקומונקציה, והמסחר האלקטרוני (eCommerce).

## פיצ'רים

* מהודר לבייטקוד בשביל BEAM (המכונה הווירטואלית של Erlang).
* בשפה הכל מקבל יחס של ביטוי
* פעולות של Erlang יכולות להיקרא מתוך Elixir, ולהפך, מבלי להשפיע לרעה על זמן הריצה, בזכות ההידור לבייטקוד של Erlang.
* מטא-תכנות המאפשר גישה ישירה לעץ תחביר אבסטרקטי (Abstract Syntax Tree, או בקיצור AST).
* פולימורפיזם באמצעות מכניזם של "פרוטוקולים", אשר בוחרים איזה מימוש של תהליך פולימורפי להריץ בזמן ריצה.
* דגש על רקורסיה ועל פעולות מסדר גבוה יותר (פעולות אשר מקבלות פעולה כפרמטר, או מחזירות פעולה), במקום הגישה האיטרטיבית (שינוי ערכים באמצעות לולאה)
* עיבוד מקבילי באמצעות שימוש ב-Erlang.
* כלים מובנים לניהול ספריות וקובצי עזר חיצוניים, הידור קוד, הרצת מבחנים, סידור הקוד בפורמטים, ניפוי שגיאות (דיבוג), ועוד.
* תמיכה במחרוזות של Unicode ו- UTF-8 .

## דוגמאות קוד
את הדוגמאות הבאות ניתן להריץ בקונסולת `iex` או לשמור בקובץ ולהריצן בשורת הפקודה בתחביר הבא: `''<''elixir <''filename''`*.*

תוכנית Hello World בסיסית:
```elixir
iex> IO.puts("Hello World!")
Hello World!
```
ביצוע פעולות אחידות ומקוצרות לרשימה (List Comprehensions):
```elixir
iex> for n <- [1,2,3,4,5], rem(n, 2) == 1, do: n*n
[1, 9, 25]
```
השלמת דפוסים:
```elixir
iex> [1, a] = [1, 2]
iex> a
2

iex> {:ok, [hello: a]} = {:ok, [hello: "world"]}
iex> a
"world"
```


## פרויקטים ידועים ב-Elixir
* **Mix** הוא כלי אוטומציה אשר מספק משימות לצורך יצירה, הידור, ובחינת פרויקטים, ניהול ספריות נתמכות (dependencies) וכדומה.
* **Phoenix** היא תשתית פיתוח בסביבת האינטרנט אשר כתובה ב-Elixir ומממשים את מודל ה-Model View Controller, (או בקיצור MVC) בצד השרת.
* **Nerves** היא פלטפורמה, תשתית, וסביבה המספקת כלים לצורך בניית מערכות ומכשירים משובצים מחשב.

## ראו גם
* תכנות פונקציונלי
* Erlang
* Ruby
* Clojure

## קישורים חיצוניים

* 

קטגוריה:שפות תכנות פונקציונליות
מפרץ שארקו

**מפרץ שארקו** (באנגלית: **Charcot Bay**) הוא מפרץ באזור חוף דייוויס של ארץ גרהאם שבאנטארקטיקה.

רוחב פתחו של המפרץ 20 קילומטרים.

המפרץ ממוקם בין כף קייטר וכף שכלמן.

## היסטוריה
### גילוי ומיפוי המפרץ

המפרץ התגלה על ידי המשלחת השוודית לאנטארקטיקה, אשר חקרה את אנטארקטיקה בין השנים 1901–1904, בפיקודו של אוטו נורדנשלד.

המפרץ מופה לראשונה על ידי המשלחת השוודית בשנת 1902.

המפרץ צולם מהאוויר על ידי משלחת הסקר האווירי של שטחי חסות איי פוקלנד בעונת המחקר (הקיץ האנטארקטי) 1956–1957.

המפרץ מופה מחדש על ידי משלחת של סקר שטחי חסות איי פוקלנד, שיצאה ממפרץ הופ (Hope Bay) בעונת המחקר 1959–1960.

### מקור השם

המפרץ נקרא על שמו של דוקטור ז'אן בפטיסט שארקו, באותה תקופה חוקר ארקטי ידוע, שהתכונן למסע הראשון שלו לאנטארקטיקה, במהלכו תכנן לחפש את נורדנשלד (שחזרתו איחרה).

## לקריאה נוספת

• Defense Mapping Agency 1992, **[https://books.google.co.il/books?id=sgSnbMOD_VsC&pg=PA333&lpg=PA333&dq=%22Charcot+Bay%22&source=bl&ots=qcPFysS9ua&sig=ACfU3U2EMMZDKOUWYqfQ0gBxWGOklPK37Q&hl=en&sa=X&ved=2ahUKEwjMzsf6tfnuAhXRQUEAHZiyDb44FBDoATAJegQIChAD#v=onepage&q=%22Charcot%20Bay%22&f=false Sailing Directions (planning Guide) and (enroute) for Antarctica]**, P 333

## קישורים חיצוניים

* מפרץ שארקו באתר הסקר הגאולוגי של ארצות הברית
* מפרץ שארקו באתר הגאזט האנטארקטי של ממשלת אוסטרליה
* מפרץ שארקו באתר הגאזט האנטארקטי המשווה SCAR של ממשלת אוסטרליה
* תחזית מזג אוויר עדכנית ארוכת טווח עבור מפרץ שארקו
* קורות חייו של ז'אן-באטיסט שארקו, ואתרים הקרויים על שמו

## הערות שוליים

שארקו
שארקו
קלאוס קונראד (פוליטיקאי אוסטרי)

**קלאוס קונראד** (בגרמנית: **Klaus Konrad**; נולד ב-10 בדצמבר 1965) הוא פוליטיקאי אוסטרי מהמפלגה הסוציאל-דמוקרטית האוסטרית (SPÖ). בין השנים 2005–2010 הוא היה חבר בפרלמנט הממלכתי של שטיריה ומשנת 2010 עד 2013 חבר במועצה הפדרלית של אוסטריה.

קונרד למד בחמש שנים בבונדסריאלגימנסיה בפרסטנפלד.

קונרד היה פעיל פוליטית כיו"ר ההנהלה של המפלגה הסוציאל-דמוקרטית האוסטרית בפרסטנפלד. הוא גם חבר מועצה וגזבר בעיר הולדתו, אילץ. בין השנים 2001–2005 היה חבר במועצה העירונית של עיריית אילץ. קלאוס קונרד ייצג את המפלגה הסוציאל-דמוקרטית האוסטרית החל משנת 2005 כחבר בפרלמנט הממלכתי של שטיריה עד לשנת 2010. שם מילא את תפקיד דובר האזור לתיירות.

קלאוס קונראד היה חבר במועצה הפדרלית של אוסטריה החל מ-21 באוקטובר 2010 עד 3 בדצמבר 2013.

קונרד נשוי מאז 1998 ויש לו בן ובת. הוא גר באילץ. בנו גם פעיל פוליטית ב-SPÖ.

## הערות שוליים

קטגוריה:פוליטיקאים אוסטרים
קטגוריה:אוסטרים שנולדו ב-1965
יחסי ערב הסעודית – תימן

**יחסי ערב הסעודית–תימן** הם יחסי החוץ בין ערב הסעודית ותימן. שתי המדינות נהנו בעת ובעונה אחת מיחסים טובים ושיתפו פעולה באופן הדוק בנושאים צבאיים, כלכליים ותרבותיים. כיום בגלל מלחמת האזרחים התימנית המתמשכת והקצנת הכוחות במזרח התיכון עם הופעת אל-קאעדה והקצנה של פלגים מסוימים באסלאם, סעודיה הובילה התערבות צבאית לתימן, לצד קואליציה של תשע מדינות, מגובים לוגיסטית על ידי ארצות הברית, תוך שימוש בתקיפות אוויריות בתוך תימן והחלה במצור ימי ואווירי החל מ-26 במרץ 2015, במטרה לתמוך בממשלתו הנוכחית של עבד רבו מנסור האדי במלחמה נגד החות'ים.

## היסטוריה
היחסים המודרניים של סעודיה–תימן החלו בשנת 1803 עם התקפה של כוחות סעודים על שטחה של אימאמות זיידי בעזרת כמה שבטים תימניים מקומיים. הסעודים ניצחו ושלטו באזור טיחאמה עד 1818, כאשר כוחותיו של הח'דיו העות'מאני של מצרים, מוחמד עלי פשה, השמידו את אמירות דירייה.

הקמת פרוטקטורט על סולטנות אידריסי בעסיר הובילה לעימותים בין אבן סעוד לאימאם יחיא מתימן. אבן סעוד כבש את אסיר וג'יזאן בזמן שהאימאם הצליח לכבוש את נווה המדבר של נג'ראן. המשא ומתן היה חסר תועלת, הסעודים חזרו לשלוט על נג'ראן וכבשו כ-100 קילומטרים במישור החוף בשנת 1948, סעודיה העניקה סיוע לאימאם אחמד מחשש לאופיו "החוקתי" של התקוממות בתימן.

בשנת 1934 פרצה מלחמת סעודיה–תימן עם פלישה תימנית, שהמשיכה בתגובה במתקפה סעודית חזקה. המלחמה הסתיימה בכך שתימן ויתרה על שליטתה על שלושה מחוזות סעודיים מודרניים, עסיר, ג'יזאן ונג'ראן. מאז, שתי המדינות ניהלו מערכת יחסים מורכבת.

## מתחים עם ממשלת סאלח
עלי עבדאללה סאלח כיהן כנשיא צפון תימן, ולאחר מכן של תימן המאוחדת בין 1978 ל-2012. בשלושת העשורים העמוסים הללו, מערכת היחסים של תימן עם סעודיה התנודדה בין נקודות שפל כמו צידודו של סאלח בסדאם חוסיין במהלך מלחמת המפרץ הראשונה, להעמקת החסות הסעודית בעשור הראשון של מלחמת הטרור.

הפסקת גיבויו של סלאח על ידי סעודיה הייתה גורם תורם לנפילתו מהשלטון ב-2012. ניסיונו להחזיר את השלטון על ידי ברית עם החות'ים, בהם לחם חיל האוויר הסעודי, הביא בסופו של דבר לכך שנרצח על ידי כוחות החות'ים בדצמבר 2017.

### גבול
בספטמבר 2003, במאמץ של ממשלת סעודיה לשלוט בפלישות של תימנים לסעודיה ולהאט את פעולות הטרור, החלו הסעודים בבניית קיר בטון, בקוטר 3 מטר לאורך הגבולו עם תימן. בעקבות תלונות של ממשלת תימן לסעודים כי בניית החומה מפרה אמנה משנת 2000 בין שתי המדינות, הסעודים הפסיקו את עבודות החומה בפברואר 2004. אך באותה תקופה הוקמה חומה לאורך 75 ק"מ מתוך 1,800 ק"מ של גבול.

## התערבות סעודית בתימן
במלחמת האזרחים בצפון תימן לחמה סעודיה לצד הרויליסטים התימנים (למרות שהשתייכו לשיעים) במאבקם הלא מוצלח, במטרה להפיל את המשטר הרפובליקני הנתמך על ידי מצרים. בנובמבר 1962 פתחו המצרים במתקפה על הסעודים, מטוסים צבאיים מצריים הפציצו את דרום סעודיה, בעיקר את העיר אבהא, שם מתו 36 חולים בבית החולים כתוצאה מההפצצה.

בשנת 2014, תימן התמודדה עם המשבר הגדול ביותר מזה עשרות שנים, ממשלת תימן הופלה על ידי המורדים החות'ים, מה שהוביל לפלישה לתימן של קואליציה בראשות סעודיה. פעולות האיבה גרמו לתוצאות הרסניות ולאסון הומניטרי. אל-קאעידה בחצי האי ערב השתלטה על חלק משטח החוף של תימן. האו"ם תיאר את המצב ההומניטרי בתימן כמורכב יותר מבעיראק, דרום סודאן ובסוריה. הלחימה, כמו גם המצור האווירי והימי של עמדות תימן מסעודיה למניעת אספקת נשק, הציבו את אוכלוסיית תימן על סף רעב.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
נתנאל קאנו

**נתנאל קאנו** (בספרדית: **Natanael Cano**; נולד ב-1 במאי 2001) הוא זמר-יוצר מקסיקני. הוא ידוע בעיקר בשל השילוב הייחודי שלו בין קורידו  מקסיקני יחד עם מוזיקת טראפ אמריקאית, לו קרא "קורידוס טומבדוס" (corridos tumbados), שהוא גם שמו של אחד מאלבומיו.

## ביוגרפיה

### ראשית חייו
קאנו נולד בארמוסיו, סונורה. הוא התחיל ללמוד לנגן בגיטרה בגיל 13. הוא נשר מבית הספר בגיל 16 והתחיל לטפח את הקריירה המוזיקלית שלו. כיום הוא מתגורר בארצות הברית.

### קריירה מוזיקלית
את דרכו החל בשנת 2019 כשחתם בחברת התקליטים העצמאית ראנצ'ו הומילדה הממוקמת בלוס אנג'לס. בהתחלה נתנאל התמקד בקורידו, אך בהמשך הסגנון שלו השתנה, עד שיצר ז'אנר מוזיקלי חדש, "מוזיקה אורבנית אזורית", המשלב צלילים של מוזיקה אזורית עם טראפ והיפ-הופ, ובכך שינה את זירת המוזיקה המקסיקנית האזורית וקירב אותה לחדש קהלים צעירים יותר. אחד הסינגלים הראשונים שלו היה "F1" שיצא בשנת 2018.

בשנת 2019 יצא לאור אלבום הסולו הראשון שלו, *Corridos Tumbados*. כחודשיים לאחר מכן יצא לאור המיני-אלבום השני שלו, *Mi Nuevo Yo*, שהגיע למקום הראשון במכירות במקסיקו. באוקטובר 2019 גילה הזמר הפורטוריקני באד באני עניין במוזיקה של קאנו, וכך נוצר שיתוף הפעולה בין שני האמנים, ובאד באני ביצע רמיקס לשיר "Soy el diablo" של קאנו.

בשנת 2020 קאנו הוציא את האלבומים *Corridos Tumbados, Vol. 2*, *Soy El Nata* ו-*Las 3 Torres*. הוא היה בין עשרת האמנים הלטיניים המובילים 6 במצעד הבילבורד, בהיותו האמן המקסיקני היחיד.

באוקטובר 2020 קאנו הופיע בתוכנית האירוח האמריקאית "ג'ימי קימל לייב" בהנחיית ג'ימי קימל. באותה שנה הוא זכה בפרס הנוער בקטגוריית המוזיקה המקסיקנית האזורית של הדור החדש. כיום המוזיקה של חברת התקליטים ראנצ'ו הומילדה מופצת על ידי וורנר מיוזיק לטינה , וקאנו חתם על שיתופי פעולה עם אמנים כמו Junior H, אובי, סנופ דוג ואוזונה, בין היתר.

לקאנו יש שותפויות עם וורנר ואפל מיוזיק.

## דיסקוגרפיה
### אלבומי אולפן

### מיני-אלבומים

### סינגלים
#### כאמן ראשי

## פרסים ומועמדויות

## קישורים חיצוניים

## הערות שוליים

קטגוריה:זמרים-יוצרים מקסיקנים
קטגוריה:מקסיקנים שנולדו ב-2001
שמורת חולות משאבים

**שמורת חולות משאבים** היא שמורת טבע, הממוקמת בחבל ניצנה, מערבית לצומת טללים וצפונית ליישוב אשלים. שטח השמורה הוא 13,000 דונם והיא הוכרזה כשמורה בפברואר 1992. השמורה מורכבת מגבעות חולות וגבעות גיר וקירטון. בשמורה חיים מספר מיני זוחלים ובהם לטאת עינחש ומדברית עינונית, חרדון מצוי (ים תיכוני), חרדון המדבר וחרדון החולות. בנוסף על כך, בשמורה חיים גם שלושה מיני קיפודים - קיפוד מצוי, קיפוד המדבר וקיפוד החולות. בשטח השמורה ממוקמת באר חיל. מאז שנות ה-90 התיישבו בשטח השמורה שבט מסעודין אל-עזאזמה.

בשנת 2018 התפרסם כי על 400 דונמים משטח השמורה עתיד לקום אזור תעשייה.

## הערות שוליים

קטגוריה:מועצה אזורית רמת הנגב
קטגוריה:הנגב: שמורות טבע
ספנסר קוקס

**ספנסר ג'יימס קוקס** (באנגלית: **Spencer James Cox**; נולד ב-11 ביולי 1975) הוא עורך דין ופוליטיקאי אמריקאי, המכהן כמושל יוטה הנוכחי מאז שנת 2021 מטעם המפלגה הרפובליקנית.

קודם לכן כיהן כראש העיר פיירוויו, יוטה, כחבר בית הנבחרים של יוטה וכסגן מושל יוטה.

## חיים אישיים
קוקס נולד ב-11 ביולי 1975, הבכור מבין שמונת ילדיו של אדי קוקס, וגדל בחווה בפיירוויו.

הוא בוגר תואר ראשון במדעי המדינה מאוניברסיטת המדינה של יוטה. באותה תקופה התחתן עם חברתו מהתיכון, אבי פאלמר (Abby Palmer). לאחר מכן קיבל תואר במשפטים מאוניברסיטת וושינגטון ואלי.

לאחר סיום לימודיו, עבד קוקס כפקיד משפטים של שופט המחוז הפדרלי טד סטיוארט. לאחר מכן עבד במשרד פביאן וקלנדנין בסולט לייק סיטי. לאחר שהתפטר מתפקיד זה וחזר לעיר הולדתו פיירוויו, הפך קוקס לסמנכ"ל חברת סנטרקום, חברת תקשורת כפרית.

לספנסר ואבי נולדו ארבעה ילדים, והם גרים בחווה המשפחתית שלהם בפיירוויו.

## קריירה פוליטית
בשנת 2004 הפך קוקס לחבר מועצת העיר פיירוויו, ובשנת 2005 לראש העיר. בשנת 2008 נבחר לנציב מחוז סנפט.

בשנת 2012 הפך לחבר בית הנבחרים של יוטה מטעם מחוז 58, והיה החבר הראשון שקרא להדחתו של ג'ון סוואלו, התובע הכללי של יוטה.

באוקטובר 2013 מינה גארי הרברט, מושל יוטה, את קוקס למשרת סגן המושל, לאחר שסגן המושל גרג בל פרש מתפקידו.

במאי 2019 הודיע הרברט על פרישה, ובשנת 2020 נבחר קוקס כמועמד הרפובליקני למושל יוטה. בבחירות ב-3 בנובמבר 2020 ניצח קוקס ב-63%, וכך הפך למושל יוטה. ב-4 בינואר 2020 הושבע קוקס למושל יוטה.

## קישורים חיצוניים

* 

* ספנסר קוקס, באתר Ballotpedia 

## הערות שוליים

קטגוריה:אמריקאים ילידי יוטה
קטגוריה:מושלי יוטה
קטגוריה:ראשי עיריות ביוטה
קטגוריה:סגני מושלי יוטה
קטגוריה:מושלי מדינות ארצות הברית מהמפלגה הרפובליקנית
קטגוריה:בוגרי אוניברסיטת המדינה של יוטה
קטגוריה:בוגרי בית הספר למשפטים באוניברסיטת וושינגטון ולי
קטגוריה:עורכי דין אמריקאים
קטגוריה:חברי בית המחוקקים של יוטה
קטגוריה:יושבי ראש אגודת המושלים הלאומית
קטגוריה:אמריקאים שהופיעו ברשימת טיים 100 נקסט
קטגוריה:אמריקאים שנולדו ב-1975